Diari Oficial de la Generalitat Valenciana


Sumari del DOGV 4392, del 04-12-2002 (2002/12782)

Notificació a Mª Luisa Maribel González Silva.
----------------------------------------------

### Dades del document

Número de DOGV
:   4392

Data del DOGV
:   04-12-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/12069


Organisme emissor
:   Agència Valenciana del Turisme

Tipus de document
:   Anunci

Notificació a Mª Luisa Maribel González Silva. [2002/A12698]
  
Per no haver sigut possible notificar de forma personal i directa a l'interessat la Resolució del director de l'Àrea de Producte de l'Agència Valenciana del Turisme, de data 23 de setembre del 2002, recaiguda en l'expedient de denegació d'obertura de l'establiment Katy, d'Alacant, es procedix a la seua publicació en el Diari Oficial de la Generalitat Valenciana, a efectes del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 6 de novembre del 2002.- El director de l'Àrea de Producte: Víctor Yepes Piqueras.
  
«Vist l'expedient de sol·licitud d'obertura de l'establiment Katy, siti a Alacant, carrer de les Llimes, 6, 1r, del qual és titular Luisa Maribel González Silva.
  
Tenint en compte que:
  
1. Luisa Maribel González Silva va sol·licitar, amb data 2 de juliol del 2002, l'obertura i classificació turística d'un establiment denominat Katy, siti a Alacant, carrer de les Llimes, 6, 1r.
  
2. Girada visita d'inspecció amb data 10 de juliol del 2002, per l'inspector actuant es va emetre un informe de l'establiment. En l'informe mencionat s'indica textualment el següent ?L'establiment es localitza en la planta 1a de l'habitatge, disposa de 3 habitacions dotades de llit de matrimoni, lavabo i bidet cada una d'estes. Els períodes contractats són al voltant de 30 minuts, i els noms de les contractants es repetixen al llarg de cada un dels dies. Pel que s'ha exposat, es conclou que l'activitat desenrotllada en la casa té per objecte proveir d'un lloc on consumar els contractes subscrits entre les prostitutes que oferixen els seus servicis en la zona i els seus clients?.
  
3. Amb data 26 de juliol de 2002 el Servici Territorial de Turisme d'Alacant, en vista de l'informe emés per la Inspecció amb data 10 de juliol de 2002, va donar al titular de l'establiment tràmit d'audiència previ a la resolució denegatòria d'autorització d'obertura, concedint-li un termini de deu dies per a al·legacions.
  
4. Amb data 12 d'agost del 2002, en contestació a l'audiència efectuada pel Servici Territorial de Turisme de denegació d'obertura, es van presentar en resum les següents al·legacions per la senyora Luisa Maribel González Silva:
  
Que les habitacions de l'hostalatge esmentat no es destinen exclusivament per a albergar trobades sexuals, que s'allotgen hostes de diverses condicions i oficis. Que disposa del llibre d'habitacions en la Comissaria de Policia que pot demostrar-lo.
  
A més, indica una sèrie d'establiments hotelers que diu que es dediquen a la mateixa activitat i disposen de Permís de Turisme.
  
Estes al·legacions no poden ser tingudes en compte ja que el citat establiment té com a activitat principal proveir a les prostitutes de la zona d'un lloc on consumar els seus contractes amb els clients i no la d'hostalatge tal com es definix en la Llei de Turisme.
  
La Llei de Turisme de la Comunitat Valenciana s'aplica:
  
a) A les persones físiques i jurídiques que realitzen una activitat turística a la Comunitat Valenciana i als establiments turístics on es preste esta activitat. I
  
b) A les persones físiques i jurídiques que, com a usuaris turístics, contracten o reben els servicis resultants de l'exercici de l'activitat a què es referix l'apartat anterior.
  
I la mateixa llei definix l'activitat turística com la portada a terme per les empreses i professions turístiques, realitzant actuacions que tendixen a procurar el descobriment, conservació, promoció, coneixement i gaudi dels servicis turístics.
  
Ni el servici d'alternació pot considerar-se un servici turístic, ni el possible allotjament resultant de l'alternació pot considerar-se allotjament turístic, ni per tant l'establiment on estos es presten pot ser establiment turístic.
  
Fonaments de dret
  
1. L'article 2 de la Llei 3/1998, de 21 de maig, de la Generalitat Valenciana, que establix que la llei mencionada s'aplicarà en tot el territori de la Comunitat Valenciana, a les persones físiques o jurídiques que realitzen una activitat turística a la Comunitat Valenciana i als establiments turístics on es preste esta activitat.
  
L'article 3 de la citada llei establix:
  
Un: ?L'activitat turística és la portada a terme per les empreses i professions turístiques, realitzant actuacions que tendixen a procurar el descobriment, conservació, promoció, coneixement i gaudi dels servicis turístics.-
  
Dos: Tindran la consideració de servici turístic la prestació mitjançant preu, de les següents activitats:
  
1. Allotjament.
  
2. Restauració.
  
3. Organització, intermediació i comercialització del producte turístic.
  
4. Difusió, assessorament i informació sobre recursos i manifestacions històriques, artístiques, culturals o qualssevol altres de caràcter turístic de la Comunitat Valenciana.
  
5. Entreteniment, aventura, esportives, culturals i qualssevol d'esplai i oci, així com altres servicis complementaris quan s'oferisca amb fins turístics.
  
6. Qualssevol altres directament relacionats amb el turisme i que reglamentàriament es qualifiquen com a tal pel Govern Valencià.
  
L'article 7 d'esta establix que ?Són empreses d'allotjament turístic aquelles que des d'un establiment obert al públic es dediquen, de manera professional, habitual i mitjançant preu, a proporcionar habitació a les persones, amb prestació o sense d'altres servicis de caràcter complementari.-
  
2. L'article 1.1 del Decret 153/1993, establix que: ?Queden subjectes al present decret les empreses i establiments que, dins de l'àmbit territorial de la Comunitat Valenciana, es dediquen a prestar de forma professional i habitual allotjament mitjançant preu, d'acord amb les especificacions que es determinen en esta norma i disposicions de desplegament, tinguen o no altres servicis de caràcter complementari, i que es denominaran establiments hotelers?.
  
Dels antecedents de fet es constata que l'activitat que es desenrotlla en l'establiment Katy no és la d'allotjament turístic, tal com es definix en la llei i decret citats.
  
Pel que s'ha exposat, en virtut de les atribucions conferides pel Decret 45/1996, de 25 de març (DOGV de 28.03.1996), resolc:
  
Denegar l'autorització d'obertura i classificació turística de l'establiment Katy d'Alacant.
  
El que es notifica de conformitat amb el que disposen els articles 58 i 59 de la Llei de Règim Jurídic de les Administracions Públiques i del Procediment Administratiu Comú, de 26 de novembre de 1992.»
  
Contra la present resolució, que no posa fi a la via administrativa, podrà interposar-se un recurs d'alçada davant del president executiu de l'Agència Valenciana del Turisme, en el termini d'un mes, comptador des del sendemà a la notificació d'esta, de conformitat amb el que establixen els articles 114 i 115 en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, de modificació de la Llei 30/1992.